গুলশানে নতুন সুগন্ধির দোকান - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« গীতিসে বিশেষ প্রশিক্ষণ
পারফিউম ওয়ার্ল্ডের একবছর »
গুলশানে নতুন সুগন্ধির দোকান
Aug 18, 2009 | সুগন্ধি | 0 comments
সুগন্ধির দোকানটির সামনে যেতেই বাহারি সুগন্ধে প্রাণটা জুড়িয়ে যায়, মিশ্রিত একটা সুবাস যেন। দরজা খুলে এর ভেতরে ঢুকে দেখা গেল, দেয়ালের সঙ্গে লাগানো টেলিভিশনে চলছে বিশ্ববিখ্যাত বিভিন্ন ব্র্যান্ডের ফারফিউমের বিজ্ঞাপন। রঙের সঙ্গে মিলিয়ে রেখে বিভিন্ন তাকে সাজানো হয়েছে বিভিন্ন ব্র্যান্ডের পারফিউম। তাকের ওপর পারফিউম মডেলদের স্থিরচিত্র সাঁটানো রয়েছে। এটি হচ্ছে বাংলা পারফিউমের দ্বিতীয় আউটলেট-পারফিউম ওয়ার্ল্ডের একটি দোকান। ১১ আগস্ট গুলশান-১-এর নাভানা টাওয়ার শপিং কমপ্লেক্সের প্রথম তলায় কেক কাটার মাধ্যমে এর আনুষ্ঠানিক উদ্বোধন হয়।
এ সময় ফ্যাশন ডিজাইনার শাহরুখ শহীদ বলেন, মানুষ সুগন্ধি বা পারফিউম ব্যবহার করে তার রুচিবোধ ও সৌন্দর্যচর্চা থেকে। ফ্যাশনেরও অন্যতম অঙ্গ হিসেবে পারফিউম ব্যাবহৃত হয়। অনুষ্ঠানে আরও উপস্থিত ছিলেন ফ্যাশন ডিজাইনার এমদাদ হক, বিপ্লব সাহা, শাহরুখ আমীন, রূপ-বিশেষজ্ঞ ফারজানা শাকিল প্রমুখ। প্রতিষ্ঠানটির নির্বাহী প্রধান খন্দকার নজরুল ইসলামের উপস্থিতিতে আমন্ত্রিত অতিথিদের নিয়ে এই আউটলেটের উদ্বোধন করেন উপস্থাপক শারমিন লাকী। পাশাপাশি একই দিন মেয়েদের বিশ্বখ্যাত পারফিউম ব্র্যান্ড লাভ অব পিংকের এ দেশে আনুষ্ঠানিক বিপণন শুরু করে প্রতিষ্ঠানটি। আমন্ত্রিত অতিথিরা পারফিউমটি স্প্রে করার মাধ্যমে এর উদ্বোধন করেন। এ সময় খন্দকার নজরুল ইসলাম বলেন, ‘আমাদের এই প্রতিষ্ঠানটি এ দেশে এক যুগ ধরে বিশ্বখ্যাত ও জনপ্রিয় পারফিউম আমদানি ও পরিবেশন করে আসছে। ক্রেতারা এখান থেকে পণ্য কিনে প্রতারিত হবেন না।’
এখন থেকে পারফিউম ওয়ার্ল্ডের এই আউটলেটটিতে গুচি, বস, হুগো বস, ডলসে অ্যান্ড গ্যাবানা, কার্টিয়ার, ল্যাকোস্টে, ডানহিল, ভারসাচে প্রভৃতি ব্র্যান্ডের পারফিউম পাওয়া যাবে।
সূত্রঃ দৈনিক প্রথম আলো, আগস্ট ১৮, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla